དེ་བཞིན་ཐེངས་འདིའི་གྲོས་མོལ་ནང་རྒྱ་ནག་ངོས་ནས་པ་ཀི་སི་ཐན་ལ་རྒྱབ་སྐྱོར་བྱེད་རྒྱུ་མཚམས་འཇོག་མ་བྱེད་བར་དུ་རྒྱ་དཀར་ནག་གཉིས་ཀས་མཉམ་རུབ་ཀྱི་ཐོག་ནས་འཇིགས་སྐུལ་དྲག་སྤྱོད་རྩ་མེད་གཏོང་རྒྱུའི་གྲོས་ཆོད་དང་གླེང་གཞི་འཇོག་ཐབས་མེད་ལ།གལ་ཏེ་རྒྱ་གར་གྱིས་གནད་དོན་དེའི་སྐོར་གླེང་སློང་བྱེད་པའི་དབང་དུ་བཏང་ན་ཡང་།རྒྱ་ནག་གིས་སྔར་བཞིན་རྒྱ་ནག་དང་པ་ཀི་སི་ཐན་བར་གྱི་ཚོང་འབྲེལ་དང་།བདེ་སྲུང་གི་གལ་གནད་ལ་ཁ་གཡར་ཏེ།རྒྱ་གར་ངོས་ནས་གང་མགྱོགས་པ་ཀི་སི་ཐན་དང་གྲོས་མོལ་སླར་གསོ་བྱས་ཏེ་ཀ་ཤི་མིར་གྱི་གནད་དོན་དེ་ཐག་གཅོད་བྱེད་དགོས་པའི་གནོན་ཤུགས་སྤྲད་ངེས་པ་ལྟ་བུ་ཡིན།